রেল লাইনের উপর শুয়ে রয়েছেন এক যুবক। সামনে চলন্ত ট্রেন। কিন্তু বিন্দুমাত্র ভয় না পেয়েই চলন্ত ট্রেনের সামনে শুয়ে রয়েছেন ওই যুবক। দেহের উপর দিয়ে ট্রেন চলে যেতেই আনন্দে চিৎকার করে ওঠেন ওই যুবক। কাশ্মীরের যুবকের এই ভিডিও ভাইরাল হযে গিয়েছে সোশ্যাল মিডিয়াতে। অনেকে অবশ্য তাঁকে গ্রেফতারির দাবিও জানাচ্ছেন।
একটি সর্বভারতীয় সংবাদমাধ্যমে প্রকাশিত প্রতিবেদন অনুযায়ী, কয়েকদিন আগে ওই যুবকের ভিডিও ভাইরাল হয়। ভিডিওটিতে কাশ্মীরি পোশাক পরা ওই যুবককে চলন্ত ট্রেনের সামনে শুয়ে পড়তে দেখা যায়। যদিও ট্রেন চলে যাওয়ার পরে ওই যুবকের কোনও ক্ষতি হয়নি। তবে ভিডিওটি কাশ্মীরের ঠিক কোথায় কিংবা ওই যুবকের নাম, পরিচয় কিছুই জানা যায়নি।

এই বিষয়ে অন্যান্য খবর

স্বর্গের দুই রূপ— কখনও সাদা, কখনও রঙিন


জম্মু-কাশ্মীরের প্রাক্তন মুখ্যমন্ত্রী উমর আবদ্দুলা টুইটারে ভিডিওটি নিজেই পোষ্ট করে ঘটনার প্রতিবাদ করেন।
দেখুন ভিডিও— 

There is something drastically wrong with this sort of adventure seeking. I can’t believe the stupidity of these young men. pic.twitter.com/83lLWanozR
— Omar Abdullah (@OmarAbdullah) January 23, 2018

শুধু উমর আবদ্দুলাই নয়, সোশ্যাল মিডিয়াতেও এই ভিডিও-র নিন্দায় সরব হয়েছেন বেশ কয়েকজন। এই রকম ভিডিও সমাজে নেতিবাচক প্রভাব ফেলতে পারে বলে মনে করছেন তাঁরা। ইতিমধ্যে ওই যুবকের গ্রেফতারির দাবিও জানিয়েছেন অনেকে।